Waxaa xarunta Somali Save Women & Children (Ururka Bad-baadbaadada haweenka iyo carruurta Soomaaliyeed SSWC) ee magaallada Muqdisho lagu soo geba-gebeeyey dood ku saabsan doorka ay haweenku ku leeyihiin shirka dib u heshiisiinta Soomaaliyeed, waxayna dooddani socotay muddo 3-maalmood ah, waxaana ka qayb galay haweenka ganacsatada, haweenka Xuquuqda Aadanaha, haweenka suxufiyiinta, haweenka dhigta jaamacadaha iyo dugsiyada Gobolka Banaadir iyo haween ka kala socday qaybaha kala duwan ee Bulshada, waxaana ugu horreyntii halkaasi warbixin ka soo jeediyey Hindo xaaji Cilmi oo sheegtay in aysan ahayn markii ugu horreysay ee dood noocan ah lagu qabto xarunta SSWC, waxayna sheegtay in markii uu socday shirkii dib u heshiisiinta Soomaaliyeed ee Carta dood noocan ah lagu qabtay xarunta, si ay haweenku dowr ugu yeeshaan shirkaasi, taasina waxa ay keentayin haweenku ay si aad ah uga dhex muuqdaan shirkaasi.
